tomron87/hebrew-wikipedia-sentences-corpus huggingface dataset:
בנוסף, המונח מספר גדל משמש לעיתים כאשר ה"מספרים" שניתנים הם למעשה מחרוזות- דבר הכרחי כאשר בוחנים מודלים חישוביים, כגון מכונות טיורינג, הפועלים על מחרוזות ולא על מספרים.
קידוד חיזוי ליניארי הוא כלי המשמש בעיקר לעיבוד אותות אודיו ולעיבוד דיבור לייצוג המעטפה הספקטראלית של אות דיבור דיגיטלי בצורה דחוסה, תוך שימוש במידע של מודל חיזוי ליניארי.
זוהי אחת הטכניקות החזקות ביותר לניתוח דיבור, ואחת השיטות היעילות ביותר עבור קידוד דיבור באיכות טובה בקצב סיביות נמוך, ומספק הערכות מדויקות ביותר של פרמטרי דיבור.
קידוד חיזוי ליניארי מתחיל עם ההנחה כי אות דיבור מיוצר על ידי זמזום בקצה של צינור (קולות דיבור), כאשר מדי פעם נוספים קולות של שריקות ופיצוצים (עיצורים שורקים ועיצורים סותמים).
למרות שמודל זה נראה גס, הוא למעשה קירוב טוב של המציאות של קולות דיבור.
הגלוטיס (החלל שבין הקפלים הקוליים) מייצר את הזמזום, המאופיין בעוצמתו (עוצמת קול) ותדירות (גובה הצליל).
מערכת הקול (הגרון והפה) יוצרת את הצינור, המאופיין על ידי התהודה שלו, אשר מעוררים פורמנטים בצליל המיוצר.
קידוד חיזוי ליניארי מנתח את האות דיבור על ידי אמידת פורמנטים, הסרת ההשפעות שלהם מאות הדיבור, והערכת העוצמה והתדירות של הזמזומים הנותרים.
התהליך של הסרת פורמנטים נקרא סינון הפוך, והאות הנותר לאחר חיסור של האות המסונן נקרא אות שארית (residue).
את המספרים המתארים את האינטנסיביות ואת התדירות של הזמזום, הפורמנטים, ואת אות השארית, ניתן לאחסן או להעביר אותם בנפרד.
שיטת קידוד החיזוי הליניארי מסנתזת את אות הדיבור על ידי הפיכת התהליך: משתמשת בפרמטרים של הזמזום ואות השארית כדי ליצור אות מקור, אחר כך משתמשת בפורמטים כדי ליצור מסנן (המייצג את הצינור), ולבסוף מעבירה את המקור דרך המסנן, כדי לייצר דיבור.
בגלל שאותות הדיבור משתנים עם הזמן, תהליך זה נעשה על חתיכות קצרות של אות הדיבור, אשר נקראים מסגרות; בדרך כלל 30 עד 50 מסגרות לשנייה מניבות דיבור מובן עם דחיסה טובה.
ייצוג מקדמים של קידוד חיזוי ליניארי
קידוד חיזוי ליניארי משמש לעיתים קרובות לשידור מידע לגבי המעטפת הספקטרלית, ולכן הוא צריך להיות מסוגל לספוג שגיאות שידור.
העברת מקדמי המסנן ישירות אינה רצויה, שכן הם רגישים מאוד לשגיאות.
במילים אחרות, טעות קטנה יכולה לעוות את כל הספקטרום, או גרוע מכך, טעות קטנה עלולה להפוך את מסנן החיזוי לבלתי יציב.
קיימות שיטות מתקדמות לייצוג המקדמים כגון מקדמי החזרה LAR ו -LSP.
כאשר האחרונה צברה פופולריות שכן היא מבטיחה יציבות של החזאי ושגיאות ספקטרליות הן מקומיות עבור סטיות מקדמים קטנות.
קידוח הוא תהליך חיתוך בעזרת מקדח כדי לייצר קדח עגול בחומרים מוצקים.
המקדח הוא כלי חיתוך המבצע את החיתוך תוך כדי סיבוב במהירויות של עד אלפי סיבובים לדקה (סל"ד).
למקדח רגיל יש ספירלה שמטרתה לאפשר את חליצת השבבים ואת הקירור על ידי הזרמת נוזל לקירור אזור החיתוך.
מרבית המקדחים מיוצרים מפלדה מהירה HSS אולם בקידוח חומרים קשים יש שימוש נרחב בלהבי מתכות קשות (מתק"ש).
בחומרים קשים במיוחד כמו זכוכית משתמשים בכלי יהלום.
מקדח ספירלי בפרופילים שונים של הספירלה.
מקדח ספירלי מפלדה עם קצה חותך ממתק"ש.
מקדח מלא ממתק"ש לכל אורכו.
מקדח העשוי בצורת מחזיק עליו מורכבות לוחיות מתק"ש.
מקדח עליו מולחמות לוחיות מתק"ש או יהלום.
מקדח עם ציפוי גרגרי יהלום.
מקדח עם קירור פנימי, לכל אורך המקדח הספירלי יש שני קדחים ספירליים דרכם זורם נוזל הקירור לנקודת החיתוך.
מקדחים רגילים עם שתי תעלות.
בחירת סוג המקדח תלויה במשתנים הבאים: קוטר הקדח, סוג החומר העובד, סוג המכונה, סוג הקירור האפשרי, עומק הקדח, הדיוק הנדרש בקוטר ובמיקום.
נוזל החיתוך מיועד לקירור ושימון אזור החיתוך כדי להשיג הארכת חיי הכלי, ייעול התהליך על ידי הגברת מהירות החיתוך והגדלת הקידמה בתנועת הכלי, שיפור טיב פני השטח, וקירור החלק המעובד למניעת דפורמציות.
תערובת של מים ושמן לקבלת אמולסיה.
תוספים של חומרים כימיים לשיפור תהליך החיתוך.
התזת סילון נוזל לאזור החיתוך.
מריחת משחה על כלי החיתוך.
תהליכי בקרה למעקב אחר הקידוח
מקדח עלול להינזק ולפגום בתהליך החיתוך אם ייגרם לו בלאי לא סביר.
שחיקת השפה החותכת של המקדח צפויה וניתנת לחישוב והערכה לשם החלפת המקדח במועד.
כדי להבטיח בקרה על התהליך קיימים אמצעים חדישים לבחינת פרמטרים ישירים או עקיפים.
הבקרה מבוצעת על ידי דינמומטר לבדיקת כוחות רעידות או מומנטי החיתוך.
יש גם חיישן הבודק רעש בזמן השיבוב ומצביע על שחיקת הכלי לשם החלטה על החלפתו.
קדחים מאופיינים בקצה קוני (מלשון קונוס) בתחתית הקידוח כאשר הקדח אטום.
בקדח עובר נוצרים גרדים המחוברים לחלק ביציאה.
מרקם פני השטח הקדוח נראה עם סימני חיתוך ספירליים.
קידוחים עשויים להשפיע על תכונותיו המכניות של החומר העובד על ידי יצירת מאמצים שאריתיים סביב פתח התחלת הקידוח.
פני השטח לאורך הקדח מקבלים שכבת מאמצים אשר עלולה לסייע להיווצרות קורוזיה וכמו כן לגרום להתפתחות סדקים.
כדי להימנע ממצב זה מבצעים פעילות גימור לקדח הראשוני.
במקדח ספירלי השבבים זורמים החוצה דרך התעלות הספירליות.
צורת השבב המתקבל אופיינית לסוג החומר ולתכונות ה"עבידות" (machinability).
תכונה זו מגדירה את יכולת החומר לעבור תהליך שיבוב.
צורת השבבים יכולה להיות ליצור ספירלות ארוכות או פתיתים קטנים, תלוי בחומר ופרמטרי התהליך.
סוג השבבים שנוצר יכול להוות אינדיקטור ליכולת עיבוד החומר, כאשר שבבים ארוכים מצביעים על יכולת יכולת עיבוד טובה של חומר.
במידת האפשר, יש לבצע קדחים בניצב לשטח, כדי להבטיח את דיוק מיקום הקידוח.
בקידוח על משטח משופע יכולה להיות הסטה של קצה המקדח שתגרום לסטיה במיקום.
ניתן להתגבר על בעיית הסטייה על ידי האמצעים הבאים:
קידוח מוקדם עם מקדח מרכוז אשר יוביל את המקדח.
שיטוח נקודת החדירה של המקדח על ידי כרסום או שטחן.
שימוש במיתקן קידוח אשר כולל תותבי קידוח מדויקים להובלת המקדח במיקום שמתוכנן.
עיבוד גס טיב השטח כ-500 מיקרו אינץ'.
בעיבוד גמר טיב השטח יהיה כ-32 מיקרו אינץ'.
מטרת קידוח מוקדם היא הכנת קדח מוביל לקידוח הסופי.
כדי להבטיח את המיקום ולהקל על תהליך הקידוח.
מקדח מרכוז הוא כלי שמורכב ממקדח ספירלי קצר ואחריו שקען קוני בזווית 60°.
הקידוח מבוצע בחלק צילינדרי על שני המצחים, כדי לאפשר את דפינת החלק על מחרטה או משחזת בין שני עוקצים קוניים המבטיחים שהחלק מסתובב סביב הציר של הצילינדר.
קידוח מיקרו מתייחס לקידוח של חורים בקוטר פחות מ-.
קידוח בקוטר קטן מחייב מהירויות מקדח גבוהות ביותר כ־10,000 סל"ד ויותר, סיבוב במהירויות אלה עלול לגרום לאי יציבות ורעידות.
ומחייב שימוש במחזיקי כלים מאוזנים.
רופאי שיניים משתמשים במקדחת שיניים שמסובבת מקדח בעזרת טורבינת אוויר דחוס במהירות של עשרות אלפי סל"ד.
עיקרון העבודה בקידוח זה הוא תנודות ציריות במהלך התקדמות המקדח.
כדי לרסק את השבבים ולהקל על סילוקם מאזור העבודה.
ישנן שתי טכנולוגיות עיקריות של קידוח רטט: מערכות רטט עצמאיות ומערכות רטט מאולצות.
רוב טכנולוגיות קידוח הרטט עדיין נמצאות בשלב מחקר.
במקרה של קידוח רטט עצמאי, נעשה שימוש בתדר העצמי של הכלי כדי לגרום לו לרטוט באופן טבעי תוך כדי חיתוך; התנודות נשמרות על ידי מערכת קפיצית בתוך מחזיק הכלים.
בכרסום אצבע בקוטר קטן אשר מבצע תנועה פלנטרית כדי לקבל את הקוטר הנדרש.
היתרון בשיטה זו הוא שבעזרת כלי חיתוך אחד ניתן לייצר קדחים במידות שונות ובטיב שטח טוב יותר מקידוח.
בעת קידוח בחומרים מרוכבים יש סכנה להפרדת שכבות – דלמינציה.
בכרסום פלנטרי אין בעיית דלמינציה.
בקידוח רגיל ניתן לקדוח עד לעומק פי 6–8 מקוטר הקדח.
ביצוע קידוח עמוק יותר מוגדר "קידוח עמוק" ביצוע קדחים כאלה לדוגמה, קנה תותח או קנה רובה מחייבים שימוש במכונות ובציוד מיוחד.
תהליך זה משפר ומבטיח את :
היכולת לחלץ מן הקדח את השבבים.
השגת הטולרנסים הגאומטריים כמו עיגוליות וישירות.
נוזל חיתוך מוזרם דרך לב המקדח או מחוצה לו.
סוג נוזל החיתוך – שמן או אמולסיה.
תהליכים חדישים כמו מקדח רוטט לשבירת השבבים.
קידוח gun drilling פותח במקור לקידוח הקדח בקנה כלי נשק כמו אקדח או רובה.
יחס העומק לקוטר יכול להיות גדול אפילו עד 300: 1.
המאפיין העיקרי של קידוח זה הוא שראש החיתוך ארוך מדויק ומשמש כמוביל בהתקדמות המקדח.
קידוח זה מאופיין במהירות חיתוך גבוהה ובערכי קידמה נמוכים.
מתבצע לרוב במהירות גבוהה ובשיעורי הזנה נמוכים.
למקדח חריץ חיצוני לכל אורכו, זרימת הנוזל מתבצעת דרך קנה המקדח שהוא חלול, והשבבים זורמים החוצה עם הנוזל דרך החריץ החיצוני.
Trepanning משמש בדרך כלל לקידוח קטרים גדולים (עד ).
למקדח Trepanning מחזיק בצורת צינור, ובקצהו ראש חותך.
המקדח חותך למידת הקוטר החיצוני ונוזל החיתוך מוזרם ברווח בין המקדח לקדח.
והנוזל עם השבבים חוזר דרך הצינור מחזיק המקדח.
בקידוח קטרים גדולים ניתן לקדוח בצורת צינור ולהשאיר "לב" בצורת גליל.
לדוגמה בקידוח לקוטר 100 מ"מ, ניתן יהיה להשאיר גלי פנימי בקוטר 60 מ"מ.
קידוח מנהרות מבוצע עם מכונה לכריית מנהרות והוא סוג של קידוח עמוק.
כלי הקידוח יכול להיות בקוטר בין מטר אחד ל־18 מטר.
הכלי הוא קרון שנע על פסי רכבת.
בקידוח מנהרת הרכבת לירושלים הקרון נושא כלי עגול בקוטר 10 מטר והכלי מרסק וטוחן בתנועתו קדימה מעגל בקוטר 10 מטר.
חומר הכרייה נאסף בעזרת מערכת מסועים אל קרון שנמצא מאחורי המקדח.
מערכת הבקרה להתקדמות המקדח מבוססת על מערכת ניווט GPS כדי להבטיח שבמנהרה שנקדחת משני כוונים, יהיה מפגש כמתוכנן.
בקידוח סלעים הקדח מתבצע עם כלי קידוח ארוך אשר בקצהו ראש קידוח.
תהליך הקידוח יכול להיות בתנועה סיבובית על ידי מקדח מסתובב או על ידי כלי אשר חודר לסלע על ידי רעידות ומכות.
פעולת ניקוז החומר מאזור החיתוך מבוצעת בעזרת סילון מים.
קיימים כלי קידוח מיוחדים אשר יכולים לקדוח חורים בעלי פרופיל מרובע משושה וכדומה.
הפרמטר החשוב ביותר בתהליך קידוח הוא סוג החומר המעובד.
בעולם הייצור בכלל ובתעשיית חלקי התעופה בפרט יש כיום סגסוגות עילית שמאופיינות בתכונות מכניות שנשמרות בעמידה בחום.
חומרים אלה מכילים חומרים כניקל טונגסטן ונדיום וכו' אשר מקשים מאוד על היכולת לבצע קידוח.
כדי להתגבר על בעיית הצטברות שבבים בין המקדח לקדח, מבוצע נוהל הקידוח במכונת (CNC) שמכיל תפריט שנותן למקדח תנועה עם הפסקות ונסיגה לפינוי השבבים.
בדרך כלל מקפידים לא לקדוח על המכונה לעומק גדול מ-5 פעמים קוטר הקדח.
קידוח בעץ קל ומהיר בהרבה מאשר קידוח במתכת.
הנושא העיקרי בקידוח עץ הוא הבטחת קדחי כניסה ויציאה נקיים משברים ומסימני שרפה.
זה מתקבל על ידי הקפדה על כלי חיתוך חדים ובזויות החיתוך המתאימות לעץ.
להשלמת גימור הקדח פעילות גימור יכולה להיות:
בתהליך זה משתמשים בכלי מדורג אשר בעת חדירתו לחלק נותן לקדח המדורג את צורתו הסופית בכלי כזה יכולים להיות מספר קטרים שונים, קונוסים, ושיטוח למדרגות.
בתהליך זה הכלי צורתי בצורת קונוס לביצוע שקעים קוניים.
בתהליך הבורינג מבוצעת חריטה פנימית של קדחים למידות מדויקות.
כלי הבורינג מעבד קדח קיים בדיוק גבוה של הקוטר ושל המיקום.
הכלי בתמונה ניתן לכיול לקבלת דיוק במיקרונים
friction drilling: קידוח חורים באמצעות דפורמציה פלסטית של העובד.
התהליך מבוצע על ידי סיבוב כלי מתק"ש קוני בסל"ד גבוה נוצר חום גבוה ולחץ.
מהחום שנוצר דוחף הכלי את החומר ויוצר צווארון ליד הקדח.
התהליך משמש בייצור המוני של פחים וחומרים לא קשים.
אזור החיתוך נשאר נקי וללא שבבים.
קידוד הוא תהליך שמיועד לייצר קדח מדויק בדיוק של מאיות המ"מ.
הקידוד מבוצע בעזרת מקדד שקוטרו מדויק ונותן למעשה את קוטרו הסופי של הקדח.
את הקידוח ניתן לבצע על מכונות רבות ומגוונות
מחרטה, כרסומת, מכונות CNC לחריטה וכירסום.
מכונת קידוח, מקדחת עמוד, מקדחת יד
מקדחה עם בסיס מגנטי-כאשר לא ניתן להביא את החומר למכונת הקידוח, ניתן להשתמש במכונת קידוח עם בסיס מגנטי.
שימוש במכונה מחייב שיהיה מתקן פלדה עליו יהיה ניתן להצמיד את הבסיס המגנטי.
המקדחה יכולה להיות חשמלית, פניאומטית וניתן להפעילה בכל כוון אופקי או אנכי.
רוברט ג'יימס ריצ'י הוא זמר רוק וקאנטרי אמריקאי, המוכר בשם הבמה קיד רוק.
ריצ'י ידוע גם בשם הבמה בובי שאזאם.
הוא מרבה לבטא את עמדותיו הפוליטיות, והוא אחד מעשרה ידוענים שאינם מתאבקים שזכו להכרה ב"היכל התהילה של WWE".
בין השנים 2006–2007, היה נשוי לדוגמנית פמלה אנדרסון.
קיגן קונור טרייסי היא שחקנית קנדית.
התחנכה בבית ספר תיכון קתולי בסרניה, אונטריו.
היא למדה באוניברסיטה לתואר בפסיכולוגיה חברתית, בזמן לימודיה היא עבדה שנה באירופה.
הופעת המשחק הראשונה שלה הייתה בסדרה "נחש צפע".
סרט הקולנוע הראשון שהופיעה בו היה "סיכון כפול", שם שיחקה מוכרת בבוטיק.
שיחקה את הפיה הכחולה מפינוקיו בסדרה "עד עצם היום הזה", ואת בל, הנסיכה מהסרט "היפה והחיה" של חברת וולט דיסני, בסרט "היורשים".
בשנת 2022 שיחקה בקומדיית המצבים "בלוקבסטר" של שירות נטפליקס; את דמותה של רנה, בת זוג פוטנציאלית של טימי.
קידוד URL או קידוד באחוזים הוא שיטת קידוד תווים שמאפשרת להמיר כל מחרוזת טקסט למחרוזת שמכילה תווי ASCII חוקיים בלבד, בצורה שיתאפשר להשתמש בה בתור URI תקין, כגון כ-URL על גבי האינטרנט או כמזהה משאב אחיד (URN).
קידוד באחוזים מחליף תווי ASCII לא בטוחים, כדוגמת תווים ביוניקוד שאינם מופיעים ב-ASCII, עם הסימן "%" (אחוז) ולאחריו שתי ספרות הקסדצימליות.
בנוסף, URL לא יכול להכיל רווחים, ולכן הקידוד יחליף אותם עם הסימן "+" (פלוס) או עם התווים "%20".
כך למשל, המילים "קידוד_URL" יוחלפו במחרוזת "".
התווים המותרים ב-URI הם שמורים או לא שמורים (או תו אחוז כחלק מהקידוד).
תווים שמורים הן תווים שלפעמים יש להן משמעות מיוחדת.
לדוגמה, התו לוכסן (/) משמש להפרדה בין חלקים שונים של כתובת URL (או באופן כללי יותר, URI).
לתווים לא שמורים אין משמעויות מיוחדת, ובאמצעות קידוד אחוזים תווים שמורים מיוצגים באמצעות רצפי תווים מיוחדים.
קבוצות התווים השמורים והלא שמורים והנסיבות שבהן יש משמעות מיוחדת לתווים שמורים מסוימים השתנו מעט עם כל עדכון של מפרטים השולטים ב-URI ובסכימות URI.
כל התווים האחרים ב-URI חייבים להיות מקודדים באחוזים.
כאשר לתו מהקבוצה של התווים השמורים יש משמעות מיוחדת בהקשר מסוים, וסכימת URI אומרת שיש צורך להשתמש בתו למטרה שאינה המטרה המיוחדת, אז התו חייב להיות מקודד באחוזים.
קידוד אחוזים של תו שמור כולל המרת התו לערך הבתים המתאים לו ב-ASCII ולאחר מכן ייצוג ערך זה כזוג ספרות הקסדצימליות.
הספרות, שלפניהן סימן אחוז (%) המשמש כתו בריחה, משמשות לאחר מכן ב-URI במקום התו השמור.
(עבור תו שאינו ASCII, הוא מומר בדרך כלל לרצף הביטים שלו בUTF-8, ולאחר מכן כל ערך בתים מיוצג כמפורט לעיל)
לדוגמה, לתו השמור /, יש משמעות מיוחדת במקרה שנעשה בו שימוש בין רכיבי "נתיב" של URI, הוא מסמן תחימה של מקטעי נתיב.
לפיכך, אם לפי סכימת URI נתונה, / צריך להיות בתוך קטע נתיב, אז יש להשתמש בתווים %2F או בתווים %2f בקטע במקום בתו /.
תווים שמורים שאין להם מטרה שמורה בהקשר מסוים עשויים להיות מקודדים באחוזים אך אינם שונים מבחינה סמנטית מאלה שאינם.
ברכיב "שאילתה" של URI (החלק שאחרי תו ?), למשל, / עדיין נחשב לתו שמור אך בדרך כלל אין לו מטרה שמורה, אלא אם סכימת URI מסוימת אומרת אחרת.
התו אינו צריך להיות מקודד באחוזים כאשר אין לו מטרה שמורה.
כתובות URI שההבדל היחידי שלהם הוא האם תו שמור מקודד באחוזים או מופיע באופן מילולי, נחשבים בדרך כלל לא שווים (המציינים את אותו משאב), אלא אם כן ניתן לקבוע שלתווים השמורים המדוברים אין מטרה שמורה.
קביעה זו תלויה בכללים שנקבעו עבור תווים שמורים על ידי סכימות URI בודדות.
לעולם אין צורך בקידוד אחוזים של תווים מהקבוצה הבלתי שמורה.
URIs שנבדלים רק אם תו לא שמור מקודד באחוזים או מופיע באופן מילולי הם שווים בהגדרה, אך מעבדי URI, בפועל, עשויים שלא תמיד לזהות את השקילות הזו.
לדוגמה, צרכני URI לא צריכים להתייחס ל-%41 בצורה אחרת מהתו Aאו ל-%7E בצורה אחרת מ ~, אבל יש כאלה שכן.
למען יכולת פעולה הדדית מרבית, מפיקי URI אינם מעודדים קידוד אחוזים של תווים לא שמורים.
מכיוון שתו האחוז ( %) משמש כסימן לספרות שקודדו באחוזים, עליו להיות מקודד באחוזים כמו %25כדי שתו זה ישמש כנתונים בתוך URI.
רוב סכימות URI כוללות ייצוג של נתונים שרירותיים, כגון כתובת IP או נתיב מערכת קבצים, כרכיבים של URI.
מפרטי סכימת URI צריכים, אך לרוב לא עושים זאת בפועל, לספק מיפוי מפורש בין תווי URI וכל ערכי הנתונים האפשריים המיוצגים על ידי התווים הללו.
מאז פרסום בשנת 1994 צוין כי סכמות המספקות ייצוג של נתונים בינאריים ב-URI חייבות לחלק את הנתונים לבייטים של 8 סיביות ולקודד באחוזים של כל בייט באותו אופן כמו לעיל.
ערך בתים 0x0F, למשל, צריך להיות מיוצג על ידי %0F, אבל ערך בתים 0x41 יכול להיות מיוצג על ידי A, או %41. השימוש בתווים לא מקודדים עבור תווים אלפאנומריים ותווים אחרים שאינם שמורים מועדף בדרך כלל מכיוון שהוא גורם לכתובות URL קצרות יותר.
הפרוצדורה של קידוד נתונים בינאריים באחוזים הוחלפה לעיתים קרובות, לעיתים באופן לא הולם או מבלי שצוין במלואו, כדי להחיל על מחרוזות תווים.
בשנות היצירה של ה-World Wide Web, כאשר עסקו בתווי נתונים בטבלת ה-ASCII והשתמשו בבתים המתאימים להם ב-ASCII כבסיס לקביעת רצפים שמקודדים באחוזים, תרגול זה היה יחסית לא מזיק; רק ההנחה הייתה שתווים ובייטים ממופים אחד לאחד וניתנים להחלפה.
הצורך לייצג תווים מחוץ לטווח ASCII, לעומת זאת, גדל במהירות ותוכניות URI ופרוטוקולים לא הצליחו לספק כללים סטנדרטיים להכנת נתוני תווים להכללה ב-URI.
כתוצאה מכך, יישומי אינטרנט החלו להשתמש במספר בתים שונים, תלויי מצב, וקידודים אחרים שאינם תואמים ASCII כבסיס לקידוד אחוזים, מה שמוביל לעמימות ולקושי לפרש URIs בצורה מהימנה.
לדוגמה, סכימות ופרוטוקולים רבים של URI המבוססים על RFCs 1738 ו-2396 מניחים שתווי הנתונים יומרו לבייטים לפי קידוד תווים לא מוגדר לפני ייצוג ב-URI על ידי תווים לא שמורים או בתים מקודדים באחוזים.
אם הסכימה אינה מאפשרת ל-URI לספק רמז לגבי הקידוד שבו נעשה שימוש, או אם הקידוד מתנגש עם השימוש ב-ASCII לקידוד אחוזים שמורים ולא שמורים, אזי לא ניתן לפרש את ה-URI בצורה מהימנה.
סכימות מסוימות אינן מסוגלות כלל להתייחס לקידוד, ובמקום זאת פשוט מציעות שתווי נתונים ממפות ישירות לתווי URI, מה שמותיר את המימושים להחליט אם וכיצד לקודד באחוזים תווי נתונים שאינם בסט השמורים או הלא-שמורים.
נתוני תווים שרירותיים מקודדים לפעמים באחוזים ומשמשים במצבים שאינם URI, כגון עבור תוכניות ערפול סיסמאות, או פרוטוקולי תרגום אחרים ספציפיים למערכת.
תחביר ה-URI הגנרי ממליץ שסכימות URI חדשות המספקות ייצוג של נתוני תווים ב-URI צריכות, למעשה, לייצג תווים מהקבוצה הבלתי שמורה ללא תרגום, ועליו להמיר את כל שאר התווים לבייטים לפי UTF-8, ולאחר מכן לקודד באחוזים את הערכים האלה.
הצעה זו הוצגה בינואר 2005 עם פרסום .
סכמות URI שהוצגו לפני תאריך זה אינן מושפעות.
המפרט הנוכחי לא מטפל במה לעשות עם נתוני תווים המקודדים.
לדוגמה, במחשבים, נתוני תווים באים לידי ביטוי בצורה מקודדת, ברמה מסוימת, ולכן ניתן להתייחס אליהם כאל נתוני בינארי או תווים בעת מיפוי לתווי URI.
ככל הנראה, זה תלוי במפרטי סכימת ה-URI לתת את הדעת על אפשרות זו ולדרוש כזו או אחרת, אבל בפועל, מעטים, אם בכלל, עושים זאת.
קיים קידוד לא סטנדרטי עבור תווי יוניקוד:, כאשר xxxx היא יחידת קוד UTF-16 המיוצגת כארבע ספרות הקסדצימליות.
התנהגות זו אינה מוגדרת על ידי אף RFC ונדחתה על ידי W3C, המהדורה השמינית של ECMA-262 עדיין כוללת פונקציית escape שמשתמשת בתחביר זה, יחד עם encodeURI ו-encodeURIComponent, אשר מיישמות קידוד UTF-8 למחרוזת, ואז קידוד-באחוזים של הבתים המתקבלים.
כאשר נתונים שהוזנו לטפסי HTML נשלחים, השמות והערכים של שדות הטופס מקודדים ונשלחים לשרת בהודעת בקשת HTTP באמצעות שיטות GET או POST.
הקידוד המשמש כברירת מחדל מבוסס על גרסה מוקדמת של כללי הקידוד האחוזים הכלליים של URI, עם מספר שינויים כגון נורמליזציה של שורה חדשה והחלפת רווחים ב-+ במקום %20. סוג המדיה של הנתונים המקודדים בדרך זו הוא application/x-www-form-urlencoded, והוא מוגדר כעת במפרטי HTML ו- XForms.
בנוסף, הדרישות של ה-CGI מכילים כללים לאופן שבו שרתי אינטרנט מפענחים נתונים מסוג זה והופכים אותם לזמינים ליישומים.
כאשר נתוני טופס HTML נשלחים בבקשת HTTP GET, הם נכללים ברכיב השאילתה של URI הבקשה באמצעות אותו תחביר שתואר לעיל.
כאשר נשלח בבקשת HTTP POST או בדוא"ל, הנתונים ממוקמים בגוף ההודעה, והתגית application/x-www-form-urlencoded נכתבת ב-Content-Type של ה-header של ההודעה.
קיגן מיטשל מארי הוא כדורסלן אמריקאי המשחק בעמדת הפאוור פורוורד בסקרמנטו קינגס.
אחיו התאום של הכדורסלן כריס מארי.
לקיגן יש תאום זהה, כריס, שבהמשך שיחק לצידו כדורסל בתיכון ובאוניברסיטה.
קיגן החל לשחק כדורסל בתיכון מקומי בסידר רפידס, בו העמיד ממוצעים של 20.3 נקודות ו-7.2 ריבאונדים למשחק.
הוא בילה שנה נוספת בדייטונה ביץ' כדי לזכות בחשיפה גבוהה יותר, והעמיד ממוצעים של 22.1 נקודות ו-7.5 ריבאונדים למשחק בטרם בחר לשחק עבור קבוצת הכדורסל של אוניברסיטת איווה.
ב-2 בינואר 2021 רשם שיא עונתי של 14 נקודות, 9 ריבאונדים, שלוש חטיפות ושלוש חסימות בניצחון 77–75 על אוניברסיטת ראטגרס, ובתום עונתו הראשונה העמיד ממוצעים של 7.2 נקודות, 5.1 ריבאונדים ו-1.3 חסימות למשחק.
ב-16 בנובמבר 2021 רשם 27 נקודות, 21 ריבאונדים וארבע חסימות בניצחון 86–69 על צפון קרוליינה סנטרל.
זה היה המשחק הראשון של 20 נקודות ו-20 ריבאונדים שנרשמו על ידי שחקן אוניברסיטת איווה מאז ברוס קינג ב-1977. ב-18 בדצמבר קלע 35 נקודות בניצחון 94–75 על אוניברסיטת המדינה של יוטה.
ב-13 בפברואר 2022 קלע שיא קריירה של 37 נקודות בניצחון 98–75 נגד נברסקה.
בתום העונה זכה בפרס קארל מאלון ובפרסים נוספים.
מארי נבחר בדראפט בבחירה הרביעית על ידי סקרמנטו קינגס, והצטרף לסגל הקבוצה לקראת ליגת הקיץ של ה-NBA.
בהופעת הבכורה שלו בטורניר קלע 26 נקודות ושמונה ריבאונדים בניצחון קבוצתו 86–68 על גולדן סטייט ווריורס.
הוא נבחר ל-MVP של הטורניר לאחר שהעמיד ממוצעים של 23 נקודות, שבעה ריבאונדים, שני אסיסטים וחטיפה אחת, כשהוא קולע ב-50% מהשדה וב-40% מטווח שלוש הנקודות.הוא גם השחקן שקלע הכי הרבה שלשות בעונת הרוקי שלו (206).
קִידָאנֵה מִהְרַת (בכתב געז: ኪዳነ ምሕረት; בעברית: ברית הרחמים) היא כנסייה עגולה של הכנסייה האורתודוקסית האתיופית, הנמצאת במתחם סגור ברחוב אתיופיה 10 בירושלים יחד עם מנזר דֶבְּרַה גֶנֶת (מנזר גן העדן; בכתב געז: ደብረ ገነት).
בניית הכנסייה החלה בשנת 1882 לאחר גיוס כספים מקיסר אתיופיה יוהנס הרביעי.
לאחר מותו, בשנת 1893 התקיים טקס חנוכת הבית.
הכנסייה בנויה על פי דוגמת כנסיות באתיופיה: צורתה עגולה, ובמרכזה החלק הקדוש (קִידְסִיט ቅድስት).
במרכזו של החלק הקדוש נמצא קודש הקודשים (מֵקְדֶס መቅደስ).
גג הכנסייה מכוסה בכיפה שחורה ועליה צלב אתיופי במרכזה.
הכניסה לגברים ממוקמת בצידה הצפון מערבי וכניסת הנשים בצד הדרום מערבי.
וכן מותקנת בה דלת שלישית.
מגדל הפעמונים נמצא מחוץ למבנה הכנסייה, סמוך למגורי הנזירים.
משמעות השם "ברית הרחמים" מכוון למסורת אתיופית, על פיה ישו הבטיח לאמו למחול לחטאי המאמינים אשר מתפללים אליה או שנותנים צדקה בשמה.
מעל לכניסות מוצב תבליט של אריה - סמל האימפריה האתיופית, וכתובת בשפות שונות:
בסמוך לכנסייה ולמנזר נמצא מבנה המשמש לאפיית לחם הקודש ונקרא בשם העברי בית לחם.
הבניין הסמוך ברחוב אתיופיה 8 נבנה ביוזמת קיסר אתיופיה מנליק השני כבית דירות להשכרה, שהכנסותיו ישמשו למימון הכנסייה והפעילות האתיופית בירושלים.
לאתיופים הנוצרים זיקה עמוקה לירושלים.
הכנסייה הנוצרית משתייכת לזרם הנצרות האוריינטלית.
על פי האמונה של אנשי הכנסייה האורתודוקסית האתיופית, אתיופיה היא ארץ ציון החדשה, ובית המלוכה האתיופי, על פי האתוס הלאומי, משתייך לזרע שלמה המלך.
נזירים אתיופים ישבו בירושלים כנראה עוד מן המאה החמישית.
בתחילה הם ישבו בתוך כנסיית הקבר, אך גורשו משם וייסדו את המנזר דיר אל סולטאן הצמוד לכנסיית הקבר, ולאחר מכן את מנזר דֶבְּרַה גֶנֶת ואת כנסיית קִידָאנֵה מִהְרַת.
בשנת 1930, משהוכתר ראס טפרי היילה סלאסי, קיסר אתיופיה, התהדקו קשרי המלוכה האתיופית עם ירושלים.
ב-1936 נכבשה אתיופיה על ידי צבאו של מוסוליני, והייתה בשליטה איטלקית עד לשנת 1941. סלאסי עצמו נמלט עם הכיבוש, והגיע לירושלים בה שהה כשלושה חודשים.
הקהילה האתיופית בירושלים הייתה קהילה מושפלת ומדוכאת במשך מאות שנים.
יציאתה אל מחוץ לחומות, ודריסת הרגל שקנתה בעיר החדשה וברחוב אתיופיה, סימנה את התעצמות הרגשות הדתיים באתיופיה המתחדשת ובקרב נציגי הקהילה בארץ.
מפעל הבנייה של הקהילה האתיופית חורג בהרבה מעבר לגודלה בפועל של הכנסייה האתיופית.
קיגן-מייקל קי הוא שחקן, קומיקאי, תסריטאי, מדבב ומפיק אמריקאי.
בין 2012 ל-2015 יצר וכיכב בסדרת המערכונים של הקומדי סנטרל Key & Peele לצד ג'ורדן פיל, עליה קיבל את פרס אמי לבידור בפריים טיים.
בנוסף שיחק בסדרות וסרטים קומיים רבים.
כיום מככב בסדרת הקומדיה המוזיקלית של אפל TV פלוס שמיגדון!
קי נולד בסאות'פילד, מישיגן ב-22 במרץ 1971 לאביו לירוי מקדפי, ממוצא אפריקאי-אמריקאי, ולאמו קארי הר, ממוצא פולני ופלמי.
הוא אומץ בגיל צעיר על ידי זוג מדטרויט, מייקל קי ופטרישיה וולש, ששניהם היו עובדים סוציאליים.
כמו הוריו הביולוגיים, גם הוריו המאמצים היו גבר שחור ואישה לבנה.
דרך אביו הביולוגי, לקי היו שני אחים למחצה, אחד מהם היה כותב הקומיקס דוויין מקדאפי.
קי גילה את קיומם של אחיו למחצה רק לאחר ששניהם נפטרו.
קי, שגדל כקתולי, למד באוניברסיטת דטרויט מרסי כבוגר תואר ראשון, וקיבל תואר ראשון באמנויות יפות בתיאטרון ב-1993 ואחריו תואר שני באמנויות יפות בתיאטרון באוניברסיטת המדינה של פנסילבניה ב-1996. בהיותו באוניברסיטת דטרויט מרסי, הוא היה חבר ב־Phi Kappa Theta.
בשנת 2004, קי הצטרף לצוות השחקנים של מד טי.וי באמצע העונה התשיעית.
הוא וג'ורדן פיל לוהקו זה נגד זה, אבל שניהם בסופו של דבר נבחרו לאחר שהפגינו כימיה קומית נהדרת.
קי שיחק דמויות רבות בתוכנית.
אחת הדמויות המפורסמות ביותר שלו היא של המאמן היינס (Coach Hines), מאמן ספורט בתיכון שמשבש ומאיים תדיר על תלמידים וחברי סגל.
בפרק הלפני אחרון של Mad TV, היינס חשף שהוא היורש האבוד של קטשופ היינץ ורק הפך למאמן בית ספר קתולי כדי לעזור לבני נוער עבריינים כמו ימאנשי (בובי לי).
במהלך עונות 9 ו-10, הופיע קי בתור "Dr.
Funkenstein" בפארודיה על בלאקספלויטיישן כשפיל גילם את המפלצת.
קי גם גילם אורחים שונים ב-Real **********ing Talk כמו רולו ג'ונסון האפריקני החזק והקורבן העיוור סטיבי וונדר וושינגטון.
לעיתים קרובות הוא הלך אל "מאחורי הקלעים" בתור יוג'ין סטרוטרס, שליח מים או פרחים נלהב, שניגש לסלבריטאים.
היה גם "Jovan Muscatelle", גבר ללא חולצה עם תלתל ג'רי וכובע מקלחת שקוטע שידורי חדשות חיים על ידי כתב (תמיד מגולם על ידי אייק בארינהולץ), מעצבן עם דיווחים מהירים של אירועים שהתרחשו לעיתים קרובות וקרא " זה היה מטורף לעזאזל!".
הוא גם גילם סלבריטאיות, ביניהן פלישיה רשאד, רובין אנטין, ואווה לונגוריה (בתפקיד גבריאל סוליס כפארודיה על עקרות בית נואשות).
קי וחברו לקאסט ב־tv mad ג'ורדן פיל החלו לככב בסדרת מערכונים משלהם Key & Peele בערוץ הקומדי סנטרל שהחלה לשדר ב-31 בינואר 2012, ורצה במשך חמש עונות עד 9 בספטמבר 2015.
קי הוצג על ידי הנשיא ברק אובמה בארוחת הכתבים של הבית הלבן בשנת 2015, בתור לותר, המתרגם העצבני של הנשיא אובמה, אחת הדמויות של קי ב-Key & Peele.
קי גילם את הדמות הגברית הבולטת ביותר, איתן טרנר, בהרכב הקומי של נטפליקס חברים מהקולג', על קבוצה של בוגרי אוניברסיטת הרווארד וחברים שנמצאים כעת בסוף שנות ה-30 לחייהם המתגוררים בניו יורק.
הוא מגלם סופר בדיוני עטור פרסים שמעודדים אותו להתחיל לכתוב לקהל בדיוני של צעירים מבוגרים.
קי היה אחד מהמייסדים של תיאטרון Hamtramck, מישיגן, והיה חבר בלהקת הבמה המרכזית של דטרויט העיר השנייה לפני שהצטרף לתיאטרון City e.t.c בשיקגו.
קי היה שותף להקמת פרויקט היצירתיות של דטרויט יחד עם בת' הגנלוקר, מארק אוון ג'קסון, מרגרט אדוורטסקי ולארי ג'ו קמפבל.
פרויקט היצירתיות של דטרויט מלמד את התלמידים בדטרויט אלתור כדרך לשפר את כישורי התקשורת שלהם.
קי הופיע עם The 313, קבוצת אלתור שהוקמה עם חברים נוספים ב-Second City Hollywood המופיעה ברחבי הארץ.
ה-313 מורכב בעיקר מתושבי דטרויט לשעבר ונקרא על שם אזור החיוג של דטרויט.
הוא שיחק בתפקיד קמע בסרטון "White & Nerdy" של וירד אל ינקוביק.
קי היה חבר פאנל בתוכנית החידון הקומית Wait Wait...
של NPR ב-27 במרץ וב-24 ביולי 2010. קי השתתף בכמה פרקים של רינו 911 בתור "הפושע ההיפותטי".
קי ופיל הוצגו על השער ובסדרה של תמונות קומיקס בעמוד שלם הממחישות את המאמר של מגזין הניו יורק טיימס "האם לתת לסוד להתקדם?" (is giving the secret to getting ahead?) ב-31 במרץ 2013. גרסת וידאו לייב-אקשן הופיעה גם באתר של הטיימס.
קי כיכב בקומדיית האימה Hell Baby.
קי הוא אחד מהשחקנים מהסבב של "הכיסא הרביעי" המופיעים בגרסה המחודשת בהחייאה של של מי השורה הזאת בכלל?.
בנוסף ל-Key & Peele, הוא השתתף בסדרה הקומית Playing House של ערוץ USA (ערוץ טלוויזיה) מ-2014 עד 2017 וכן היה לו תפקיד חוזר בסדרה הקומית מחלקת גנים ונוף מ-2013 עד 2015. ב-2022 שיחק בסדרה Reboot בערוץ הולו.
יחד עם פיל, קי שיחק סוכן FBI בתפקיד חוזר בדרמת הפשע פארגו (סדרת טלוויזיה) בערוץ FX.
קי ופיל כיכבו בפרק של Epic Rap Battles of History, כשקי גילם את מהאטמה גנדי, ופיל גילם את מרטין לותר קינג.
הזוג חזר ל־Epic Rap Battles of History לקרב של מוחמד עלי (מתאגרף) נגד מייקל ג'ורדן כשקי מגלם את ג'ורדן.
קי היה מעורב בפרקי אודיו עבור מסע הפרסום השיווקי "לצוד את האמת" ("Hunt the Truth") באתר של משחק הווידאו Halo 5: Guardians בקריינות של עיתונאי בדיוני וצלם מלחמה בשם בנג'מין ג'ירו, שחוקר את הרקע של המאסטר צ'יף.
קי ופיל הפיקו וכיכבו בסרט האקשן-קומדי קיאנו משנת 2016, וכיום השניים עובדים עם ג'אד אפאטאו על סרט עלילתי עבור סרטי יוניברסל.
קי סיפק קטעי דיבוב לסרט האנימציה סרט לגו (2014), הסרטים העוקבים של Hotel Transylvania (שנים 2015–2022), חסידודס, אנגרי בירדס - הסרט (שניהם מ-2016), The Star, סרט האנימציה המבוסס על לידת ישו (2017), ונדל וויילד (2022) והאחים סופר מריו - הסרט (2023).
הוא גם דיבב את דאקי בסרט צעצוע של סיפור 4 (2019) של דיסני, את קמארי ברימייק החי של מלך האריות (סרט, 2019), את Honest John and Gideon בסרט פינוקיו (סרט לייב-אקשן, 2022) של דיסני ואת טואוד בהאחים סופר מריו - הסרט של אילומיניישן הפקות.
כמו כן דיבב את הדמות של מארי המומייה במפלצת של מלון 2, מפלצת של מלון 3: יוצאים לחופשה ומפלצת של מלון: הפוך על הפוך.
הדמות דובבה במקור על ידי הראפר סי-לו גרין בסרט הראשון של מפלצת של מלון.
בקיץ 2017 חזר קי לתיאטרון לאחר מה שאפיין כ"מעקף בן 19 שנים לקומדיית מערכונים" להפקה של המלט בתיאטרון הציבורי של ניו יורק כשגילם את הוראיטו מול אוסקר אייזק בתפקיד הראשי.
קי, שהוא שחקן שייקספירי מאומן, הגשים את חלומו לכל החיים לגלם את הוראיטו וזכה לביקורות נלהבות על הופעתו.
כתב ההוליווד ריפורטר דייוויד רוני העיר כי כישוריו הקומיים של קי הוצגו במלואם, "...אבל הקלות שלו עם הפיוטים והרגישות המסעירה [הייתה] גילוי", ואת קמארי במלך האריות (סרט, 2019) קי דיבב
בשנת 2017, ערך קי את הופעת הבכורה שלו בתיאטראות ברודוויי בהצגה הקומית של סטיב מרטין "Meteor Shower"
תקופת האירוח שלו בסאטרדיי נייט לייב ב-15 במאי 2021, סימנה את הפעם הראשונה שחבר צוות MADtv אירח את סאטרדיי נייט לייב.
קי מנחה כיום את תוכנית המדע הפופולרית "Brain Games" בערוץ נשיונל ג'יאוגרפיק, שחודשה לעונה תשיעית, השנייה שלו, ב-17 בינואר 2020. ב-14 במאי 2020, הוא אירח אירוע מקוון של קרן הג'אז של אמריקה (Jazz Foundation of America) כדי לתמוך בקרן החירום שלה למחלת נגיף קורונה 2019.
קי הוא אחד מכמה מארחים של הפודקאסט Historically Black מאת ה־American Public Media והוושינגטון פוסט.
הסרט כולל ראיונות עם שחקנים שמבצעים חיקויים נשיאותיים כמו קי, שחיקה את ברק אובמה והאלטר אגו שלו "לותר".
קי היה נשוי לשחקנית ומאמנת הדיאלקט סינתיה בלייז מ-1998 עד 2017. הם נפרדו באופן חוקי בנובמבר 2015, כאשר קי הגיש בקשה לגירושין בחודש שלאחר מכן.
הוא התחתן עם המפיקה והבמאית אליסה פוגליזה בניו יורק ב-8 ביוני 2018.
קי הוא נוצרי ומתרגל בודהיזם, קתוליזם, ובעבר גם אוונגליזם.
היותו בן תערובת היה מקור לחומרים קומיים עבור קי, שאמר בראיון לטרי גרוס עבור NPR: "אני חושב שהסיבה שג'ורדן פיל ואני הפכנו לשחקנים היא בגלל שעשינו כמות לא מבוטלת של החלפת קוד (Code-switching) כשגדלנו ועדיין עושים זאת".
קי מעריץ נלהב של כדורגל, ואוהד נלהב של קבוצת הפרמייר ליג ליברפול (כדורגל).
קי עבד עם קרן מספרי סיפורים צעירים (Young Storytellers Foundation) כשחקן לגיוס הכספים השנתי שלהם לצידם של מקס גרינפילד, ג'ק בלאק וג'ודי גריר.
קיד איקרוס היא סדרה של משחקי וידאו מאת נינטנדו.
המשחקים מתרחשים בעולם פנטזיה בשם "ארץ המלאכים", שעיצובה מבוסס באופן רופף על המיתולוגיה היוונית.
המשחק מורכב ממספר סוגות הכוללים אקשן, הרפתקאות ואלמנטים של פלטפורמה.
הזיכיון של קיד איקרוס ידוע כקלאסיקה קאלט.
והדמות הראשית שלה הוא מלאך בשם פיט (Pit)
המשחק הראשון, Kid Icarus, שוחרר ב-1986 עבור ה-NES וזכה לביקורות טובות למרות מכירות נמוכות יחסית למשחקים באותה תקופה.
לסדרת קיד איקרוס יש קאסט של דמויות חוזרות.
כמה דמויות נפוצות בסדרה כוללות את פיט (הדמות הראשית), פלוטנה, ומדוזה שהם הדמויות הראשיות.
בנוסף יש את וירידי, האדס, מגנוס, בור האפל, פירון, פנדורה, ארלון, פוסידון, זרחן, דינטוס, תנאטוס, קראגלנצ'ה, ומכשף החצילים.
דמותו של פיט נוצרה עבור המשחק המקורי Kid Icarus.
ויש המזהים את מכניקת המשחק של פיט כלוקחת אלמנטים משלושה מהזכיונות הגדולים של נינטנדו: הקפיצה של מריו, האובייקטים המשפרים את היכולת של לינק, והקליעים של סמוס ארן.
פיט שואב השראה מהמיתולוגיה היוונית.
כאשר דמותו היא שילוב בין אריס לאיקרוס.
במשחק המאפיינים המזוהים ביותר עם פיט אלו הכנפיים והקשת שלו.
דמותו של פיט קיבלה עדכונים משמעותיים ועיצוב מחודש לקראת הכללתו ב-Super Smash Bros.
Brawl, והפך לעיצוב הסטנדרטי שלו מאז.
ובמאי של Kid Icarus: Uprising, הוא התלבט בתחילה בין שימוש בעיצוב הדו-ממדי של פיט, בעיצוב האמנותי המצויר שלו, ובעיצוב מחדש בתלת-ממד של פיט, בסופו של דבר החליט על האחרון.
הקשת של פיט שהיא כלי הנשק המזוהה עמו הייתה בתחילה ללא שם, אך היא קיבלה מספר שמות בהמשך, כולל הקשת הקדושה של פלוטנה, וקשת פלוטנה.
לאחר שנינטנדו פיתחה משחקי פלטפורמה מצליחים בשנות ה-80, כולל Donkey Kong, Ice Climber ו-Super Mario Bros, כמו גם משחק ההרפתקאות עטור השבחים The Legend of Zelda, החברה הייתה מעוניינת להוסיף ז'אנרים נוספים, הם התחילו לעבוד על משחק פעולה.
נינטנדו הוציאה את Metroid עבור NES ב-6 באוגוסט 1986. Kid Icarus פותח לצדו כמשחק אח שלו, מכיוון שהוא חולק אלמנטים ומתכנתים עם Metroid.
המשחק הופק על ידי גונפי יוקוי (Gunpei Yokoi) שהפיק את Metroid, ומשחקים נוספים מבית נינטנדו והוא כלל מוזיקה שנכתבה על ידי הירוקזו טנקה (Hirokazu Tanaka), שגם הלחין את המשחק Duck Hunt.
לאחר יציאת משחק ההמשך Kid Icarus: Of Myths and Monsters, בשנת 1991 הסדרה לא קיבלה משחקי המשך חדשים במשך שני עשורים.
במהלך שנות ה-90, מגזין משחקים טען שפרויקט אחר בשם Kid Icarus: Angel Land Story, הנקרא לפעמים Super Kid Icarus, היה קיים בעבודה עבור ה-SNES אף על פי שלא ידוע האם המקור אמין.
לפי השמועות היה משחק עבור Nintendo 64 בפיתוח אך מעולם לא שוחרר.
במהלך אירוע ה-E3 שלהם ב-2010, נינטנדו חשפה את Kid Icarus: Uprising for the Nintendo 3DS, המשחק הראשון בסדרה מאז 1991. המשחק שוחרר במרץ 2012 לביקורות חיוביות של מבקרים.
פיט ופלטונה הופיעו מאוחר יותר ב-Super Smash Bros.
במשך השנים נעשו מספר ניסיונות ליצור משחקים נוספים לסדרה אך הם לא יצאו לפועל.
שם המשחקשנת יציאהביקורותקונסולה מקוריתהערותKid Icarus198677/100NESיצא לשלל קונסולות בהמשך
כולל ה-NES, SNES גיים בוי,
בתקשורת, קידוד נייר מלוכלך (DPC) או קידוד קוסטה הוא טכניקה לשידור יעיל של נתונים דיגיטליים דרך ערוץ בעל רעש המוכרת למשדר.
הטכניקה מורכבת מתכנון מוקדם של קידוד הנתונים על מנת לאפשר התגברות על ההפרעה.
קידוד נייר מלוכלך משיג את קיבול הערוץ ללא שוני בצריכת חשמל ומבלי לדרוש מהמקלט לדעת את האות המפריע.
המונח "קידוד נייר מלוכלך" נטבע על ידי מקס קוסטה שהשווה את הטכניקה לכתיבת הודעה על פיסת נייר המלוכלכת חלקית בכתמים אקראיים.
על ידי מחיקה והוספה של דיו במקומות המתאימים, הכותב יכול להעביר מידע בדיוק כמו אם הנייר נקי, אף על פי שהקורא אינו יודע היכן היה הלכלוך.
באנלוגיה זו, הנייר הוא הערוץ, הלכלוך הוא הפרעות, הכותב הוא המשדר והקורא הוא המקלט.
מקודד עבור קידוד נייר מלוכלך הוא דואלי במונחי תורת האינפורמציה למפענח קידוד Wyner-Ziv במפענח.
גרסאות שונות של קידוד נייר מלוכלך כוללים קידוד מקדים של קוסטה (1983).
קירובים לא אופטימליים של קידוד נייר מלוכלך כוללים קידוד מראש של Tomlinson-Harashima (THP) שפורסם ב-1971 וטכניקת ההפרעות הווקטוריות של Hochwald et al.
קידוד קוסטה וטכניקות דמויות דורשות ידע על מצב ההפרעות באופן לא סיבתי, כגון מידע על מצב ערוץ של כל המשתמשים ונתוני משתמש אחרים.
לפיכך, התכנון של מערכת אלו צריך לכלול הליך להזנת מידע צדדי למשדרים.
בשנת 2003, קייר ושמאי יישמו מקודד קוסטה על קישור רב-משתמשים מרובה אנטנות, אשר מכונה "ערוץ ברודקאסט" על ידי תאורטיקנים.
מאז, קיים שימוש נרחב בקידוד זה ברשתות אלחוטיות ובטכניקת קידוד מודעת להפרעות עבור רשתות אלחוטיות דינמיות.
בטכניקה זאת נעשה שימוש גם עבור "סימון מים דיגיטלי מושכל" והוא מנגנון האפנון בו משתמש 10GBASE-T.
אורכידאה לאטיפי (באלבנית: Orhidea Latifi; נולדה ב-21 בדצמבר 1997) הידועה באופן מקצועי בשם קידה, היא זמרת קוסובו-אלבנית.
קידה נולדה בשם אורכידאה לאטיפי ב-21 בדצמבר 1997 למשפחה אלבנית בעיר פרישטינה, אז חלק מסרביה ומונטנגרו, קוסובו של היום.
ביולי 2020, הסינגלים שלה "Paranoia" ו-"Pishmon" בהשתתפות הראפר הקוסובו-אלבני מוזיק הגיעו למקום הראשון באלבניה והגיעו בשיאם למקום ה-56 וה-98 בשווייץ, בהתאמה.
בהשפעת מוזיקת פופ ו-R&B, הסינגל הבא שלה "Drunk" הגיע בשיאו למקום השביעי בארץ הולדתה.
קידה הוציאה את אלבום האולפן הראשון שלה, Orchidé, ב-21 בדצמבר 2021. ביוני 2021, הסינגל המוביל מתוכו "Lila" בהשתתפות הראפר הגרמני סמרה הגיע למקום העשירי באלבניה והגיע בשיאו ל-35 העליונים באוסטריה, גרמניה ושווייץ.
הסינגל העוקב, "Dale" עם הזמרים הקוסובו-אלבניים בוטרינט אימרי ולדרי ולה הגיע בשיאו למקום הראשון במצעד האלבני המקומי ביולי 2021.
בין להיטיה הידועים ביותר נמנה "Uh Baby" שיצא ביחד עם הזמרת האלבנית ג'נסילה מירטזאי.
קידוד לפי תחושה הוא טכניקת תכנות העושה שימוש בבינה מלאכותית, שבה אדם מתאר בעיה במספר משפטים, כבקשה (prompt) למודל שפה גדול (LLM) שמתמחה בקוד.
מודל ה-AI מייצר את התוכנה, ותפקידו של המתכנת משתנה מפיתוח קוד באופן ידני להנחיה, בדיקה ושיפור של הקוד שמודל ה-AI יצר.
התומכים בשיטה זו טוענים, שהיא מאפשרת גם למתכנתים חובבים לפתח תוכנה, ללא הצורך בהכשרה מעמיקה או בכישורים המקובלים של הנדסת תוכנה.
מדען המחשב אנדריי קרפטי, מייסד שותף של OpenAI וראש צוות בינה מלאכותית לשעבר בטסלה, הציג את המונח "Vibe coding" בציוץ בטוויטר בפברואר 2025.
הרעיון מתייחס לגישת קידוד הנשענת על LLMs, המאפשרת למתכנתים ליצור קוד על ידי מתן תיאורי שפה טבעית במקום כתיבתו ידנית.
קרפטי תיאר את הגישה שלו כשיחה, תוך שימוש בפקודות קוליות בזמן שה-AI מייצר את הקוד בפועל.
"זה לא באמת קידוד – אני רק רואה דברים, אומר דברים, מפעיל דברים ומעתיק-הדבק דברים, וזה בעיקר עובד".
Karpathy הודה שלקידוד ה-Vibe יש מגבלות, וציין שכלי AI לא תמיד מסוגלים לתקן או להבין באגים, מה שמחייב אותו להתנסות בשינויים לא קשורים עד שהבעיות ייפתרו.
הוא הגיע למסקנה כי הוא מצא את הטכניקה "לא רעה במיוחד עבור פרויקטים של סוף שבוע" ותיאר אותה כ"די משעשעת".
הרעיון של קידוד לפי תחושה מרחיב את הטענה של קרפטי משנת 2023 ש"שפת התכנות החדשה הלוהטת ביותר היא אנגלית", כלומר היכולות של LLMs יהיו כאלה שבני אדם כבר לא יצטרכו ללמוד שפות תכנות ספציפיות כדי לשלוט במחשבים.
חלק מרכזי בהגדרה של קידוד וייב הוא שהמשתמש מקבל קוד ללא הבנה מלאה.
חוקר הבינה המלאכותית סיימון ויליסון אמר: "אם LLM כתב כל שורה בקוד שלך, אבל בדקתם, בדקתם והבנתם הכול, זה לא קידוד אווירה בספר שלי – זה שימוש ב-LLM בתור עוזר הקלדה."
עיתונאי "הניו יורק טיימס" קווין רוז, שאינו קודן מקצועי, התנסה בקידוד לפי תחושה כדי ליצור מספר יישומים בקנה מידה קטן.
הוא תיאר את אלה כ"תוכנה עבור אחד", בהתייחסו לכלים מותאמים אישית שנוצרו בינה מלאכותית המיועדים לתת מענה לצרכים אישיים ספציפיים, כמו אפליקציה בשם LunchBox Buddy שניתחה את תכולת המקרר שלו כדי להציע פריטים לארוחת צהריים ארוזה.
רוז ציין כי בעוד שקידוד vibe מאפשר ללא-מתכנתים ליצור תוכנה פונקציונלית, התוצאות לרוב מוגבלות ומועדות לשגיאות.
במקרה אחד, הקוד שנוצר בינה מלאכותית יצר ביקורות מזויפות עבור אתר מסחר אלקטרוני.
הוא הציע שקידוד אווירה מתאים יותר לפרויקטים של תחביבים ולא למשימות חיוניות.
הוא גם הבחין כי קידוד בסיוע בינה מלאכותית מאפשר לאנשים לפתח תוכנה שבעבר דרשה צוות הנדסה.
בתגובה לרוז, מומחה הבינה המלאכותית גארי מרקוס אמר כי האלגוריתם שיצר את אפליקציית ה-LunchBox Buddy של רוז הוכשר ככל הנראה על קוד קיים למשימות דומות.
מרקוס אמר שההתלהבות של רוז נבעה משעתוק, לא מקוריות.
בפברואר 2025, "Business Insider" תיאר את קידוד ה-vibe בתור מילת באז חדשה בעמק הסיליקון.
במרץ 2025, "Y Combinator" דיווח כי ל-25% מהסטארט-אפים באצוות Winter 2025 שלה היו בסיסי קוד ש-95% נוצרו בינה מלאכותית, מה שמשקף שינוי לעבר פיתוח בעזרת בינה מלאכותית.
קידוד לפי תחושה העלה חששות לגבי הבנה ואחריות.
מפתחים עשויים להשתמש בקוד שנוצר בינה מלאכותית מבלי להבין את הפונקציונליות שלו במלואה, מה שיוביל לבאגים, שגיאות או פרצות אבטחה שלא זוהו.
אף על פי שגישה זו עשויה להתאים ליצירת אב-טיפוס או "פרויקטים של סוף שבוע לזרוק" כפי שחזה קרפטי במקור, היא נחשבת על ידי מומחים מסוימים כמעמידה סיכונים במסגרות מקצועיות, שבהן הבנה מעמיקה של הקוד היא חיונית עבור ניפוי באגים, תחזוקה ואבטחה.
"Ars Technica" מצטט את סיימון ויליסון, שהצהיר: "קידוד וייב שלך לבסיס קוד ייצור הוא בבירור מסוכן.
רוב העבודה שאנו עושים כמהנדסי תוכנה כרוכה בפיתוח מערכות קיימות, שבהן האיכות וההבנה של הקוד הבסיסי הן קריטיות".
במה ש-"Ars Technica" תיארה כ"פיתול אירוני בעליית 'קידוד האווירה ', עוזר קידוד בינה מלאכותית סירב לבקשת מתכנת ליצור קוד והגיב בטקסט, "אני לא יכול ליצור קוד בשבילך, כי זה ישלים את העבודה שלך", והמשיך, "אתה צריך לפתח את ההיגיון בעצמך."
שלושה מהנדסים שרואיינו ל־IEEE Spectrum הסכימו שקידוד וייב הוא דרך למתכנתים ללמוד שפות וטכנולוגיות שהם עדיין לא מכירים.
הפוטנציאל למשיכת משתמשים והאפשרות לרווחים כספיים מהתחום הובילו חברות רבות להציע פלטפורמות Vibe coding, שמאפשרות יצירת אפליקציות ותוכנות ללא ידע בכתיבת קוד.
בין היתר פעילים בקטגוריה הזו סטארטאפים עצמאיים דוגמת Lovable, Cursor, Bolt, Replit, Windsurf וכן חברות טכנולוגיה גדולות שמציעות פלטפורמות דומות משל עצמן.
בין היתר הוזכרו חברת ה-AI האמריקאית Anthropic, שמפתחת את Claude; חברת גוגל עם Firebase Studio; ועל פי דיווח לא מאומת, גם חברת אפל שוקלת להציע כלי Vibe Coding משלה.
קידוד על-צפוף הוא פרוטוקול תקשורת קוונטי במסגרתו מתאפשרת העברת מידע המקודד בשתי סיביות קלאסיות על ידי שליחת קיוביט בודד.
באופן כללי, הפרוטוקול מאפשר העברת מידע המקודד ב- סיביות על ידי שליחת קיוביטים, כאשר .
הפרוטוקול מנצל את תופעת השזירות הקוונטית, המאפשרת השפעה הדדית של זוג קיוביטים אחד על המצב הקוונטי של האחר, ללא תלות במרחק הפיזי ביניהם.
התהליך מתבצע על ידי שני משתתפים, אשר בדרך כלל מכונים אליס ובוב.
השניים חולקים זוג קיוביטים שזור מקסימלית - אחד ממצבי בל.
אליס מקודדת את המידע שברצונה לשדר לבוב (אחת מן הקומבינציות של מידע המקודד בשתי סיביות - 00,01,10,11) על ידי הפעלת שערים קוונטיים על הקיוביט שבידה (אלגוריתם הצפנת המצב הקוונטי כתלות במידע שאליס רוצה לשדר הוא אלגוריתם ידוע מראש) - פעולה אשר תשנה את המצב הקוונטי של זוג הקיוביטים השזור.
לאחר שליחת הקיוביט של אליס לידיו של בוב, הוא ימדוד את המצב הקוונטי של זוג הקיוביטים, בבסיס מצבי בל, ויוכל לפענח את המידע שאליס תכננה לשלוח לו.
הפרוטוקול קיים גם עבור "ביט קוונטי" עם מספר גדול יותר של רמות מזה של הקיוביט (2 רמות) - כדוגמת קיוטריט (3 רמות) או קיודיט ( רמות), אך התהליך במקרים אלו יהיה יותר מסורבל, אבל בעל אותו אופי.
למרות שנראה שכביכול ניתן באמצעות שיטה זו לבצע תקשורת המהירה ממהירות האור, אין הדבר כך, כיוון שבוב אינו יכול לדעת מהם השערים שאליס הפעילה על הקיוביט שלה, מבלי שיהיו בידיו 2 הקיוביטים.
כלומר אליס חייבת לשלוח לבוב את הקיוביט שלה כדי שיוכל לפענח את המידע, וזה יעשה באופן פיזיקלי קלאסי - במהירות הנמוכה ממהירות האור.
בנוסף, הפרוטוקול מניח זוג קיוביטים שזורים מראש, לפני תחילת תהליך הקידוד והפענוח של המידע.
ללא הנחה זו לא יכול הפרוטוקול להתקיים, מה שמתיישב עם .
בעקבות השזירה, אין מדובר בתהליך בו קיוביט אחד מכיל מידע המקודד בשתי סיביות.
אלא ששני הקיוביטים, בהיותם שזורים, מכילים מידע המקודד בשתי סיביות מידע.
הצעד הראשון, הוא הכנת זוג קיוביטים שזור מקסימלית, אשר חולקים מצב בל משותף.
המצב המשותף שלהם יכול להיות כל אחד מארבעת מצבי בל:
הסימון הוא סימון מקוצר למצב הקוונטי , כלומר המצב הקוונטי המשותף שבו הקיוביט של אליס במצב והקיוביט של בוב במצב .
הכנת מצבי בל היא פעולה קוונטית ידועה הנעשית על ידי הפעלת שער קוונטי משנה בסיס כדוגמת אדמר ושער קוונטי שוזר כדוגמת CNOT על מצב קוונטי בסיסי (טריוויאלי להכנה) כדוגמת .
האלגוריתם יעבוד עם כל מצב בל התחלתי, אך לשם הסברתו, נניח שהמצב המשותף של שני הקיוביטים בתחילת התהליך הוא .
לאחר שבידינו זוג קיוביטים במצב שזור , ניתן אחד מהם לאליס, ואת השני לבוב.
מרגע זה, אליס ובוב יכולים להתרחק אחד מן השני כרצונם.
בשלב הבא, אליס - שולחת המידע, תפעיל על הקיוביט שבידה שער קוונטי, בהתאם למידע שהיא רוצה להעביר לבוב.
המידע שאליס רוצה להעביר לבוב (00,01,10,11) ממופה בצורה חד חד ערכית לשער הקוונטי שאליס צריכה להפעיל על הקיוביט שלה.
כאשר היא המכפלה הטנזורית, המסמלת שהפעלת השערים מתבצעת רק על הקיוביט של אליס - הקיוביט ש"מקודד" בו המידע שהשולח רוצה להעביר.
הפעלת השער על הקיוביט של אליס, תשנה כאמור את המצב הקוונטי המשותף מהמצב אל אחד מן המצבים .
כעת, אליס יכולה לשלוח את הקיוביט שבידה אל בוב, בדרך פיזיקלית מקובלת.
(למשל אם הקיוביטים ממומשים על ידי פוטונים, נוכל לשלוח את המצב הקוונטי דרך מערכת אופטית כלשהי, ובתנאי שהקיוביט שבוב מקבל יהיה באותו המצב שהיה בו כשיצא מידיה של אליס).
לבסוף, בידיו של בוב מצויים שני הקיוביטים, והוא יכול לבצע עליהם מדידה כרצונו כדי לגלות את המצב הקוונטי המשותף שלהם בוודאות של 100%.
המדידה שבוב צריך לבצע על מנת לפענח מה המידע שאליס שלחה לו, היא מדידה בבסיס מצבי בל , מדידה בבסיס זה תעניק לבוב בוודאות מלאה את המצב הקוונטי המשותף של זוג הקיוביטים, ובתוספת ידיעת המיפוי שבו השתמשה אליס בקידוד המידע, בוב יוכל לדעת בוודאות מה המידע שאליס שלחה לו.
בפועל המדידה מתבצעת על ידי הפעלת שער CNOT על זוג הקיוביטים (כאשר הקיוביט של אליס הוא קיוביט הבקרה), לאחר מכן הפעלת שער HADAMARD על הקיוביט של אליס, ולבסוף מדידה בבסיס החישובי .
רצף פעולות זה שקול למדידה בבסיס מצבי בל.
נניח שאליס הנמצאת בחיפה רוצה להעביר לבוב הנמצא בחדרה את הסיביות 01. נשתמש בפרוטוקול קידוד על-צפוף על מנת לבצע זאת.
נכין שני קיוביטים שזורים במצב .
ניתן את הראשון לאליס ואת השני לבוב.
לפי המיפוי הידוע אליס תפעיל את השער Z על הקיוביט שבידיה: .
כעת אליס תשלח את הקיוביט שלה מחיפה לחדרה, לידיו של בוב.
בוב יבצע מדידה בבסיס מצבי בל: כמובן שכעת לאחר מדידה בבסיס החישובי, נקבל תוצאת מדידה , שזהו המידע שאליס התכוונה להעביר לבוב.
בשנת 2025 הצליחו חוקרים לממש קידוד על-צפוף באמצעות קיודיטים בעלי 8 רמות, ולהעביר מידע המקודד ב-3.021 סיביות על ידי פוטון יחיד, כאשר הגבול הקלאסי להעברה בערוץ זה על ידי פוטון יחיד - ללא תופעת שזירות קוונטית, הוא 3 סיביות.
קידוד חיזוי הוא מסגרת תאורטית במדעי המוח החישוביים, בפסיכולוגיה קוגניטיבית ובנוירו-מדע, הגורסת כי המוח פועל כמערכת חיזוי פעילה והיררכית.
המוח מייצר תחזיות מתמשכות לגבי הקלט החושי הצפוי על סמך מודלים פנימיים, משווה אותן למציאות ומשתמש ב-טעות חיזוי (Prediction Error) – הפער בין התחזית לקלט בפועל – כדי לעדכן את המודלים ולצמצם אי-ודאות.
התאוריה מציגה את המוח לא כקולטן פסיבי של מידע, אלא כמנוע הסקה בייסיאני שמטרתו למזער הפתעות חושיות ולחסוך אנרגיה חישובית.
היא קשורה קשר הדוק לעקרון האנרגיה החופשית שפותח על ידי קרל פריסטון.
אנו חווים את העולם כיציב ורציף: כוס נשארת במקום כשאנו ממצמצים, וקולות מגיעים בסנכרון עם תנועות שפתיים.
עם זאת, הקלט החושי הגולמי המגיע אל המוח הוא "רועש", מקוטע ומלא חורים.
המוח אינו מעבד את כל המידע מחדש בכל רגע נתון; במקום זאת, הוא מנחש מראש מה עומד לקרות, מדכא את עיבוד המידע הצפוי ומפנה משאבים לעיבוד "הפתעות" בלבד.
כך נוצרת תחושת מציאות חלקה תוך חיסכון אנרגטי עצום.
דוגמאות בולטות לכך ניתן למצוא באשליות אופטיות, שבהן תחזיות חזקות של המוח "גוברות" על הקלט החושי הפיזיקלי, או בהומור, שבו הפואנטה שוברת את הציפייה שנבנתה ויוצרת תובנה מיידית דרך טעות חיזוי.
ביסודו של קידוד החיזוי עומד מודל גנרטיבי היררכי המורכב משכבות המעבדות מידע בשני כיוונים מקבילים:
זרם יורד (Top-down): שכבות גבוהות מייצרות תחזיות מופשטות על הגורמים לגירויים בעולם ושולחות אותן לשכבות נמוכות יותר.
זרם עולה (Bottom-up): שכבות נמוכות מקבלות את הקלט החושי, משוות אותו לתחזית ומחשבות את "טעות החיזוי".
לולאת עדכון: במקום להעביר את כל המידע החושי הלאה, המוח מעביר מעלה רק את "טעות החיזוי" כדי לעדכן את המודל הפנימי.
מה שנראה לעיתים כ"תקלה" במערכת – כלומר, פער בין המצפה למצוי – הוא למעשה המנגנון המכונן שמאפשר למידה.
ללא טעות חיזוי, המערכת לא הייתה יכולה לעדכן את תפיסת המציאות שלה או להסתגל לשינויים בסביבה.
התכלית המרכזית של קידוד החיזוי היא שימור האורגניזם באמצעות צמצום אי-הוודאות והקטנת "הפתעות" שעלולות להיות מסוכנות.
המוח פועל לצמצום צריכת משאבים: אם הקלט תואם לחיזוי, אין צורך להשקיע אנרגיה בעיבודו.
עם זאת, למנגנון קיימים גבולות גזרה ונקודות תורפה:
משקל טעות החיזוי: המוח צריך להחליט מתי טעות נובעת מ"רעש" זמני (כמו ערפל) ומתי היא מעידה על שינוי אמיתי בעולם (כמו הופעת טורף).
הפרעות נפשיות: שיבוש באיזון זה עשוי להסביר תופעות קליניות.
הלוצינציות בסכיזופרניה עשויות לנבוע ממתן משקל יתר לתחזיות פנימיות על פני המציאות, בעוד שאוטיזם עשוי להיות מאופיין במתן משקל יתר לטעויות חיזוי קטנות, מה שמוביל להצפה חושית ולקושי בהכללה.
שורשי התאוריה מצויים בעבודתו של הרמן פון הלמהולץ במאה ה-19, שתיאר את התפיסה כ"הסקה לא-מודעת".
בסוף שנות ה-90 פותחו מודלים חישוביים ראשונים על ידי ראג'ש ראו ודנה באלארד.
בעשור השני של המאה ה-21, הפכה התאוריה לאחת הדומיננטיות במדעי המוח, בעיקר בזכות עבודתו של קרל פריסטון שקישר אותה לעקרונות תרמודינמיים של אנטרופיה ושימור אנרגיה.
קידומת טלפון בין־לאומית היא קוד מספרי (לכל היותר בן 3 ספרות) המאפשר חיוג ישיר אל טלפון הנמצא בישות מדינית אחרת, או לשירות תקשורתי לווייני.
את הקידומת הבין-לאומית מחייגים לפני מספר המנוי אליו רוצים להגיע.
לכל יחידה מדינית ולכל שירות תקשורתי לווייני וכדומה יש קידומת בין-לאומית משלהם.
זה בשונה מקוד גישה המוגדר על ידי ספק השירות הטלפוני (קוד הגישה משמש להפניית השיחה למרכזיית השער הבין-לאומית המקומית.
רשימת קידומות הטלפון הבין-לאומיות נקבעת על ידי ה-ITU-T שהוא גוף התקינה בתחום הטלקום באיגוד הטלקומוניקציה הבין-לאומי (ITU) המהוה חלק ממנגנון האומות המאוחדות.
עד ראשית שנות השישים של המאה ה-20 נעשו רוב שיחות הטלפון הבין-לאומיות בעזרת תיווך אנושי, וחיוג ישיר לא היה נפוץ.
כדי להקים שיחת טלפון היה צורך לחייג למרכזייה בין-לאומית שבמדינת המקור, ולמסור למרכזנית/מרכזן את שם הישות המדינית שבה נמצא מספר הטלפון אליו רוצים להגיע וכן את המספר עצמו.
מרכזייה זו יצרה קשר עם מרכזייה בישות המדינית של היעד, שהתקשרה למנוי המבוקש, ולאחר המענה הראשוני חוברו שני המנויים זה לזה על ידי המרכזייה.
לעיתים הייתה אפשרות לחיוג חצי-אוטומטי, דהיינו חיוג בסיוע המרכזייה של מקור השיחה, אשר חייגה ישירות למנוי היעד.
בשנת 1960 אישר ארגון התקינה CCITT, בכינוס האספה הכללית של הארגון, שהתקיים בבירת הודו דלהי, הקצאת קידומות בין-לאומיות עבור הישויות המדיניות באירופה ובאגן הים התיכון .
בהחלטה זו קיבלה ישראל את הקידומת 34, כאשר ההחלטה התייחסה לחיוג ישיר וכן לחיוג חצי-אוטומטי.
בפועל שימשה קידומת זו בעיקר לחיוג בסיוע מרכזנית.
בשנת 1964 אישר הארגון, בכינוס האספה הכללית של הארגון שהתקיים בעיר ז'נבה, הקצאת קידומות בין-לאומיות עבור כלל הישויות המדיניות בעולם.
החלטה זו היא הבסיס לקידומות הבין-לאומיות שתקפות לימינו, המורכבות מספרה אחת, או שתי ספרות או שלוש.
המלצת הארגון הייתה שמספר הספרות הכולל בחיוג בין-לאומי לא יעלה על 12 ספרות.
על כן הקצה הארגון קידומת קצרה יותר לישויות מדיניות שבהן מספר הספרות, בחיוג בתוך הישות, הוא גדול יותר.
לאורך שנות השישים עברו ישויות מדיניות רבות לחיוג בין-לאומי ישיר תוך שימש בקידומות הבין-לאומיות שתוקננו.
בשנת 1968 נוספו קידומות המתחילות ב-5 עבור הישויות המדיניות באמריקה הלטינית.
הישויות המדיניות שבמרכז אמריקה הועברו משימוש בקידומת 1, גם הן לקידומות המתחילות ב-5.
לפני קיומו של חיוג ישיר מחוץ לישראל, חייגו אזרחי ישראל למרכזייה בין-לאומית בעזרת שירות 18, והשירות ניתן בתיווך מרכזנית.
בשנות השישים של המאה ה-20, שיחות בין-לאומיות מישראל בוצעו באמצעות שידור רדיו בגלים קצרים, ומספר השיחות הבין-לאומיות שהיה ניתן להקים בו-זמנית היה מוגבל מאוד.
ההנחה הייתה שמעבר לחיוג ישיר יעלה את תעבורת השיחות הבין-לאומיות.
משרד הדואר החליט לאפשר חיוג ישיר מישראל רק לאחר שיונח כבל תקשורת תת-ימי לאירופה.
ואכן, בשנת 1968 הוחל בהנחת הכבל בין ישראל לצרפת.
הנחת הכבל הסתיימה בשנת 1969. בשנת 1970 החל משרד הדואר לספק שירות של שיחות טלקס ישירות לאיטליה ולהולנד.
המדינה הראשונה שממנה ניתן היה להתקשר למנויי טלפון בישראל בחיוג ישיר הייתה ארצות הברית, ובאמצע שנת 1972 הצטרפה גם שווייץ.
בסוף שנת 1972 נפתח שירות החיוג הבין-לאומי הישיר גם למערב-גרמניה, בשיחת טלפון בין שר התקשורת הגרמני לשר הדואר שמעון פרס.
בשנת 1972 נחנכה תחנת שידורי הלוויין בעמק האלה, והדבר אפשר הקמת שיחות מחוץ לישראל גם באמצעות לוויין.
ב-1973 נפתחה האפשרות לחיוג ישיר מישויות מדיניות נוספות במערב אירופה.
האפשרות של מנויי הטלפון בישראל לחייג ישירות מחוץ לישראל נפתחה בהדרגה - בתחילה יכלו לחייג מחוץ לישראל בחיוג ישיר רק מנויים נבחרים, ובאוקטובר 1973 נפתח השירות ל-3000 מנויים בתל אביב ובבת ים.
חיוג ישיר מירושלים נפתח רק מפברואר 1974. על פי התכנון המקורי, היה אמור הכבל התת-ימי לצרפת לספק את כל הצרכים עד סוף שנות השבעים של המאה ה-20, אך נפח שיחות הטלפון מחוץ לישראל עלה בהרבה מעל המצופה, ולכן נאלץ משרד התקשורת להניח כבל תת-ימי נוסף לאיטליה, שנחנך בשנת 1975.
מבנה מספר טלפון בין-לאומי הוא כדלהלן (מחויג משמאל לימין): מספר מקומי - קידומת האזור - קידומת בין לאומית - קוד גישה.
על פי המלצת ארגון ITU-T מקובל לסמן את קוד הגישה עם הסימן "+".
בזמן החיוג מוחלף הסימן + בקוד הגישה.
כל קידומת בין-לאומית מונה בין ספרה בודדת לשלוש.
קידומת של ישות מדינית אחת לעולם לא תהווה תחילתה של קידומת של ישות אחרת.
כל הישויות המדיניות בעולם חולקו לקבוצות לפי מפתח יבשתי ואזורי אחיד למדי, ולפיו נקבעה הספרה הראשונה בקידומות שלהן, כדלקמן:
6 - אוקיאניה ודרום-מזרח אסיה
7 - רוסיה וקזחסטן (בעבר חלקים מברית המועצות)
8 - מזרח אסיה ושירותים מיוחדים
9 - מרכז אסיה והמזרח התיכון
קיימים מספר יוצאי דופן, לדוגמה - גרינלנד, איי פארו וארובה, שהקידומת שלהם מתחילה בספרה 2 אף על פי שאינם חלק מאפריקה.
מספרי הקידומת של מדינות שחדלו להתקיים מועברים למדינות חדשות.
הקידומת 38 של יוגוסלביה היא כיום שתי הספרות הראשונות של קידומות המדינות שקמו לאחר פירוקה של יוגוסלביה, אך גם של אוקראינה.
את הקידומת 37 של גרמניה המזרחית ירשו שלוש המדינות הבלטיות וכן מספר מדינות נוספות באירופה, בתוספת ספרה מזהה נוספת.
42 הייתה הקידומת של צ'כוסלובקיה, והיא עברה לשימושן של צ'כיה וסלובקיה וכן של ליכטנשטיין, בתוספת ספרה שלישית.